
ОБЩИНА ПИРДОП - СОФИЙСКА ОБЛАСТ

2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01

www.pirdop.bg;  е-mail: obshtina@pirdop.egov.bg 
ДО

ОБЩИНСКИ СЪВЕТ – ПИРДОП

ДОКЛАДНА ЗАПИСКА

от АНГЕЛ ПЕНЧОВ ГЕРОВ – КМЕТ НА ОБЩИНА ПИРДОП
Относно: Упълномощаване на представител на Община Пирдоп за участие в Общо събрание на акционерите на „МБАЛ- Пирдоп“ АД, насрочено за 09.09.2026 г., а при липса на кворум на 24.09.2026 г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Съветът на директорите на „Многопрофилна болница за активно лечение-Пирдоп” АД, на основание чл. 223, ал.1 от ТЗ, вр. с чл. 22, ал.3 от Устава на дружеството и свое решение прието на 30.07.2026 год., свиква редовно Общо събрание на акционерите на „Многопрофилна болница за активно лечение-Пирдоп” АД,  което ще се проведе  на  09.09.2026 г. от 11.00 часа, в седалището и адреса на управление на дружеството: гр. Пирдоп, Софийска област, ул.”Георги Бенковски” № 24, рапортна зала находяща се на 1-ви етаж, в сградата на лечебното заведение при следния дневен ред:
1. Одобряване на одитирания Годишен финансов отчет на Дружеството за 2025 год. и одиторския доклад за проверка и заверка на Годишния финансов отчет;
2. Одобряване на Годишния доклад за дейноста на Дружеството през 2025 год;

3. Приемане на решение за начина за разпределяне на печалбата на Дружеството за 2025 год;

4. Освобождаване от отговорност на членовете на Съвета на директорите на Дружеството за дейността им през 2025 год;

5. Избор на регистриран одитор за финансовата 2026 год;
6. Изменение на устава на Дружеството във връзка с приемането на еврото като официална валута в Република България;

При липса на кворум и на основание чл. 227, ал. 3 от ТЗ, ново заседание на Общо събрание на акционерите на „Многопрофилна болница за активно лечение-Пирдоп” АД, се насрочва на 24.09.2026 г. от 11.00 часа, на същото място и при същия дневен ред, като събранието ще бъде законно, независимо от представения от него капитал.
Капиталът на дружеството е разпределен в 222 875 /двеста двадесет и две хиляди осемстотин седемдесет и пет/ броя налични поименни акции с право на глас.

Акционерите - общини  представят решение, с което е овластено лице да упражнява правата им като акционери, конкретно за това общо събрание /чл. 21,           ал. 1,т. 9 от ЗМСМА/.
Предвид гореизложеното, предлагам на Общински съвет Пирдоп следния:

Проект за решение:

РЕШИ:


На основание чл. 21, ал. 1, т. 9 от Закона за местното самоуправление и местната администрация,  Общински съвет-Пирдоп :
Упълномощава г-н Ангел Геров - Кмет на Община Пирдоп да представлява Общината в Общото събрание на акционерите на „МБАЛ-Пирдоп“ АД, а при невъзможност за участие да бъде заместен от г-жа Милена Мачканова – заместник – кмет на Община Пирдоп за свикваното Общо събрание, което ще се проведе на 09.09.2026 г.  от 11.00 часа, а при липса на кворум на 24.09.2026 г.  от  11.00 часа, в седалището и адреса на управление на дружеството: гр. Пирдоп, Софийска област, ул.” Георги Бенковски” № 24, рапортна зала находяща се на 1-ви етаж, в сградата на 
лечебното заведение, като получава следния мандат за гласуване, съгласно предложения дневен ред, както следва:

По т.1. Одобряване на одитирания Годишен финансов отчет на Дружеството за 2025 год. и одиторския доклад за проверка и заверка на Годишния финансов отчет;
Предложение за решение:   Предлага на ОС на акционерите да одобри одитирания Годишен финансов отчет на Дружеството за 2025 год, и одиторския доклад за проверка и заверка на Годишния финансов отчет.;
По т.2. Одобряване на Годишния доклад за дейността на Дружеството през 2025 год;

Предложение за решение: Предлага на ОС на акционерите да одобри Годишния доклад на Съвета на директорите за дейността на Дружеството през 2025 год,

По т.3. Приемане на решение за начина за разпределяне на печалбата на Дружеството за 2025 год;

Предложение за решение: Предлага на ОС на акционерите да приеме печалбата на Дружеството за 2025 год. да покрие натрупани загуби от минали години;

По т.4. Освобождаване от отговорност на членовете на Съвета на директорите на Дружеството за дейността им през 2025 год;

Предложение за решение: Предлага на ОС на акционерите да освободи от отговорност членовете на Съвета на директорите на Дружеството за дейността им през 2025 год;
По т.5. Избор на регистриран одитор за финансовата 2026 год;

Предложение за решение:  Предлага на ОС на акционерите да избере одитор за финансовата 2026 год. - г-н Григор Кръстев, регистриран одитор № 0558 в ИДЕС, чрез „Лема Консултинг” ЕООД, дружество на регистрирания одитор по Закона за независимия финансов одит и изразяването на сигурност по устойчивостта;
По т.6. Изменение на устава на Дружеството във връзка с приемането на еврото като официална валута в Република България;

Предложение за решение: На основание чл.З2, ал,1 и ал.2 във връзка с чл. 31, ал.1 и ал.2 от Закона за въвеждане на еврото в Република България, предлага на ОС на акционерите да вземе решение за изменение на Устава на Дружеството, по следния начин:

  Чл. 6 придобива следната редакция: „Чл. 6. Капиталът на Дружеството е в размер на 1 138 891,25 евро (един милион сто тридесет и осем хиляди осемстотин деветдесет и едно евро и двадесет и пет цента), който е изцяло внесен към момента на регистрацията на Дружеството в Търговския регистър.";

  Чл. 7 придобива следната редакция: „Чл. 7. Капиталът на дружеството е разделен на 222 875 (двеста двадесет и две хиляди осемстотин седемдесет и пет) поименни акции, всяка с номинална стойност от 5,11 евро (пет евро и единадесет цента).“
Очаквам Вашето решение!

С уважение,

АНГЕЛ ГЕРОВ
Кмет на Община Пирдоп
Съгласували: 
..........................

Мариана Стоянова

Секретар на Община Пирдоп

........................
Адв. Владислав Вутов
МК/ФБАО

1

